
Si bo no por hasi 
kosnan grandi, hasi 
kosnan chikitu na un 
manera grandi. 


‘Dia di Rincon’ mas grandi ku nunka 


TA BUSKANDO 
EMPLEADO 


INFO AT EVE@NAPABONAIRE.COM 


PA REFORSA NOS 
DEPARTAMENTU 
DI TIRE CENTER 


Selebrashon di ‘Dia di Rincon’ tabata mas grandi ku nunka e aña aki. Na tur kos por a nota esaki. Hopi bishitante 
di Kòrsou i Aruba. Foto ta duna un bon imágen di parti di e selebrashon. 


‘DIA DI RINCON’ TA MATA 


‘DIA DI LABOR’ 


UPB ku 
sentimentu 
miksto 

KRALENDIJK – Per- 
sonal di Mariadal enkargá 
ku operashon di ambulans 
mester a sali na diferente 


okashon e dianan ku a pasa 
pa duna asistensia, sea den 
aksidente den tráfiko, insi- 
dente òf pa atendé hende 


malu. 
Djadumingu atardi por 
ehèmpel ambulans a keda 
dirigí pa misa di Coromoto, 
Kaya Korona, Antriol. A 
saka un persona ku tabata 
den un vehíkulo pará kant’ 
kaminda pa hinka den e 
ambulans i transport’é pa 
hòspital. 
No tabata posibel pa na e 
momentu ei BONERIANO 
haña sa kiko a pasa presis. 
Foto ta mustra na momentu 
ku a kaba pone e pashènt 
den ambulans. E SUV ta e 
outo den kua e tabata. 


Personal di ambulans ta duna asistensia 


Ta kos ku por pasa. Shofùr di un pikòp a topa ku 
malasuerte riba Kaya Korona. Su vehíkulo a para. 
Dos persona a baha for di nan mes vehíkulo pa a pu- 
sha e pikòp kita fo’i kaminda, pa asina tráfiko por a 
sigui. Dos bon siudadano a pone man na obra 


Shofùr ku malasuerte riba Kaya Korona 


Djasabra atardi lat tabatin un aksidente chikitu entre 
un outo i baiskel na kuminsamentu di Kaya Korona, 
pegá ku e famoso kas di Rofina, pabou di MBO. Un 
polis uniformá ku tabata den besindario a baha for di 
un outo privá pa tira bista. No tabata gran kos. 


Baiskel den aksidente 
KRALENDIJK -- Al- 
rededor di algu pasá di 2'or 
di mèrdia ku sentral di polis 
a risibí notifikashon di un 
aksidente riba EEG Boule- 
vard. Na yegada di patruya 
na e sitio di e aksidente a 
bin topa ku un SUV i un 


Aksidente ku basta daño 
pikòp ku a dal den otro. E 
motibu eksakto di e aksi- 
dente no ta konosí. 
Aparentemente un di 
e shofùrnan aki a hala bai 
man kontrali. Loke proba- 
blemente ta e motibu di e 
aksidente aki. 


No tabatin herido pero 
por a tuma nota di basta 
daño matrial na e SUV. Per- 
sonal di CRS a presentá na 
e sitio i a atendé i registrá e 
aksidente. 
Fuente: LIVE99FM 


KRALENDIJK – Po- 
lis ta hopi aktivo última- 
mente den tráfiko na Bo- 
neiru. No solamente ta 
parti 
prosèrverbal, 
sino 
detenshon tambe ta kai. 
Manera e echo ku djaweps 
27 di aprel, alrededor di 11 
or di anochi, meldkamer’ 
sentral a risibí notifikashon 
di un aksidente riba Kaya 
Dr. Jose G. Hernandez. 
Durante un kòntròl riba 
dokumentonan 
nesesario 
a resultá ku e shofùr ku a 
okashoná e aksidente, no 
tabata disponé di un reibe- 
weis bálido. Despues di un 
investigashon mas aleu a 
resultá ku e shofùr no por a 
mustra un reibeweis bálido 


pa motibu ku luna pasá, 
polis a kita su reibeweis en 
konekshon ku manehá bou 
di influensia. 
A detené e hòmber di 
inisial G.T.P. di 62 aña di 
edat pa manehá despues 
ku a kita su reibeweis i a 
okashoná aksidente. Bo ta 
manehá tòg miéntras bo 
reibeweis ta konfiská? Es- 
aki ta un echo kastigabel 
i bo ta kore riesgo di haña 
un kastigu di prisòn òf un 
prolongashon di e konfis- 
kashon di bo reibeweis. 
Mesun djaweps a de- 
tené un hòmber di inisial 
S.F.M. di 38 aña riba Ka- 
minda Tra’i Montaña en 
konekshon ku manehá bou 


di influensia. A para e sos- 
pechoso despues ku a mir’e 
ta kore zeilu riba kaminda. 
Na momentu ku agen- 
tenan a aserk’é, a sinti holó 
di alkohòl. E sospechoso no 
kier a kolaborá pa hasi un 
tèst di rosea. 
A bai kuné warda di po- 
lis kaminda a hasi un análi- 
sis di rosea. En konekshon 
ku resultado di esaki a kita 
su reibeweis. 
Den oranan di atardi riba 
djaweps 27 di aprel a para 
dos persona riba un skuter 
na Kaya Neerlandia. Am- 
bos a haña prosèsverbal pa 
manehá sin hèlm bistí. Den 
oranan trempan di anochi 
un patruya a spòt shofùr di 


un skuter manehando sin 
hèlm riba Kaya Beni. 
Na momentu ku el a 
mira polis, el a hisa velosi- 
dat. Mesora a dun'é señal pa 
para i despues di un kòntròl 
mas aleu a resultá ku e no 
tabatin papelnan di seguro 
na òrdu i tampoko un plachi 
di number bálido. E shofùr 
a haña un prosèsferbal pa 
manehá sin hèlm bistí i pa 
e infrakshonnan menshoná. 
Algun ratu mas lat a 
para shofùr di un skuter 
riba Kaya Internashonal pa 
kòntròl komo ku e i su pas- 
ahero no tabatin hèlm bistí. 
Durante di e kòntròl a re- 
sultá ku e shofùr no tabatin 
papelnan di seguro bálido. 
E shofùr i e pasahero a haña 
un prosèsverbal. 


Riba djaweps 27 di aprel 
alrededor di 8.15 or, a de- 
tené un hòmber en konek- 
shon ku manehá bou di in- 
fluensia. Mas aleu a resultá 
ku e sospechoso tabatin un 
prohibishon pa manehá. A 
konfiská su reibeweis kua- 
ter(4) luna pasá en konek- 
shon ku manehá bou di 
influensia. Pa e motibu aki 
a konfiská outo di e sos- 
pechoso. 
Ta trata aki di un hòm- 
ber di inisial R.J.B. di 33 
aña di edat. Bo ta manehá 
tòg mientras bo reibeweis 
ta konfiská? 
Esaki ta un echo kasti- 
gabel i bo ta kore riesgo di 
haña un kastigu di prisòn òf 
un prolongashon di e kon- 
fiskashon di bo reibeweis. 


A realisá vários detenshon 
Polis hopi aktivo den tráfiko 

KRALENDIJK -- Riba 
djaluna 24 di April, alre- 
dedor di 9'or di mainta, e 
departamentu di Servisio 
pa estranhero ‘Vreemdelin- 
gen Toezicht’ di KPCN i 
Inspekshon di labor ‘Ar- 
beidsinspectie’ a tene un 
kòntròl na un sitio di kon- 
strukshon situá na Kaya 


J.N.E. Craane. 
E kòntròl a tuma lugá 
pa komprobá ku e kompa- 
nianan involukrá ta tene 
nan mes na reglanan ku ta 
protehá e seguridat laboral. 
Mas aleu a kontrolá doku- 
mentonan nesesario. 
Durante e inspekshon 
a konstatá algun iregulari- 


dat ku tin influensia riba e 
seguridat laboral i a para e 
trabounan di konstrukshon 
te na momentu ku kumpli 
ku e reglanan. 
E trabounan di konstruk- 
shon por a kontinuá alrede- 
dor di 3'or di atardi despues 
ku a kumpli ku e medida- 
nan ku tabata eksigí. 


Tres hende riba skuter 


KRALENDIJK -- Riba 
djárason 26 di aprel, alred- 
edor di 10.30 or di mainta, 
durante un patruya ru- 
tinario a spòt dos skuter 
koriendo tras di otro. Riba 
un di e skuternan tabatin 
tres persona i e pasahero- 
nan di ámbos skuter no ta- 


batin un hèlm bistí. Polis a 
duna e shofùrnan señal pa 
para pa kontrolá dokumen- 
tonan nesesario. Niun di 
dos shofùr no por a mustra 
un reibeweis bálido i pa e 
motibu aki nan a haña un 
prosèsferbal. Mas aleu a 
konfiská ámbos skuter. 


E tres pasaheronan a 
haña un prosèsverbal pa 
motibu ku nan no tabatin 
un hèlm bistí. Polis ta hasi 
un yamada na shofùrnan di 
skuter pa no transportá mas 
ku un pasahero. Esaki por 
ta peligroso riba kaminda 
públiko. 
Iregularidat den seguridat laboral 


KRALENDIJK -- E di- 
anan tras di lomba tráfiko 
tabata basta intrankil. Afor- 
tunadamente 
no 
tabatin 
herido di gravedat. Sí basta 
daño material. 
Un aksidente entre dos 


Tráfiko basta intrankil durante wikènt largu 


vehíkulo a tuma lugá riba 
Kaya Nikiboko Sùit. Du- 
rante un kòntròl riba do- 
kumentonan nesesario, a 
resultá ku shofùr di un di e 
vehíkulonan no tabatin un 
seguro bálido i a haña un 


prosèsverbal. 
Tabatin tambe un aksi- 
dente entre dos vehíkulo 
riba Kaminda Nieuw Am- 
sterdam. Durante un kòn- 
tròl 
riba 
dokumentonan 


nesesario, a resultá ku ám- 
bos shofùr no tabatin un 
seguro bálido i a haña un 
prosèsverbal. 
Riba kaminda di Rincon 
tabatin sigur dos aksidente 


di tráfiko. Den un dje ak- 
sidentenan entre dos ve- 
híkulo un dje vehíkulonan 
tabata kargá ku material di 
konstrukshon ku a resultá 
riba kaminda. 


KRALENDIJK – No 
tin duda ku hopi di e palu- 
nan plantá ántes den Cen- 
trumgebied lo mester bai, 
pa motibu ku nan ta mina 
superfisie di e espasio pa 
stashoná outo i tambe e 
aseranan pa peaton. Ya por 
mira ku a zag un palu gran- 


di pegá ku e kiosko di ku- 
minda. Manera kos ta mus- 
tra, mas palu lo mester bai. 
Tempu ku a planta e 
palunan aki masoménos 40 
aña pasá no a tene kuenta 
ku nan lo por a bira un me- 
nasa despues pa e espasio 
pa stashoná outo i e ase- 


ranan. Entre otro a planta e 
temibel ‘neemtree’, ku su 
raisnan ta devastador. 
Parti pabou di plenchi 
aki outomobilistanan ta sin- 
ti tambe kon rais di un palu 
na e sitio aki a penetrá bou 
di e asfalt i lanta esaki. Ta 
opvio ku lo mester bai kap 
e palu aki tambe. 
Lástima ku den pasado 
no a planta masha palu em- 
démiko. Solamente un òf 
dos, entre otro un palu di 
kalbas a planta riba e plasa. 


Palunan den Centrumgebied mester bai 


KRALENDIJK – En- 
trante luna di yüni awor 
Fhar Martha ta bira di- 
rektor nobo di Kámara 
di Komèrsio di Boneiru. 
Esaki BONERIANO a 
komprondé di fuentenan 
bon informá. Te na e mo- 
mentu aki Phartuchand 
– asina su nòmber ofisial 
ta – Martha ta trahando na 
Telbo N.V. 
Fhar a yega Boneiru 
añanan pasá pa traha na 
MCB-Bank. Despues el 
a keda nombrá den e de- 


partamentu di merkadeo 
di Telbo, kompania di 
telekomunbikashon 
di 
Boneiru. Awor e ta bai pa 
un reto nobo, esta direktor 
di Kámara di Komèrsio di 
Boneiru. 


Phar Martha direktor di Kámara 
di Komèrsio 

Saludo i Dios bendishoná 
boso. Nos ta sigui awor 
despues di e fiestanan Dia di 
Rincon, Simadan, Parada di 
grandinan, Parada di Folklor 
i mas. Ayera tabata Obrero i 
dianan di fiesta a pasa. 


*** 
Esta un fiesta grandi e dia di 
Rincon. Hende riba hende, 
kantidat di outo i músika tur 
kaminda den Rincon. Balia- 
mentu na òrdu, pa asina sele- 
brá e fiesta kultural, manera 
nan ta bisa, mas grandi den 
Karibe. E aña aki mi ta kere 
e fiesta aki a kibra su mes 
rèkòrt na kantidat di hende 
ku tabata presente. Hende 
riba asera, hende meimei di 
kaminda. Tur hende konten- 
tu. Asina ta selebrá òf laga. 


*** 
Esaki no a sosodé solamente 
dia 30 Dia di Rincon. Sigur 2 
pa 3 dia di ambiente. Sigur 
na Boneiru no tin un aktividat 
ku ta hala e kantidat di hende 
aki. Karnaval, Regata, tur ta 
kai chikitu. Apesar ku tabatin 
diferente otro aktividat riba e 
dianan rondó di 30 di aprel, 
Rincon tabata kankan di 
hende. E bario simplemente 
tin algu ku ta atraé e hende 
pa bai selebrá. Anto riba dje, 
no solamente e hende lokal, 
sino tambe esnan di pafó. 


*** 
Notabel na kara di e hende- 
nan ku nan ta pasando du- 
shi den Rincon. Tráfiko, riba 
Kaminda di Rincon pa yega 
Rincon, fila di outo. Hende ta 
bisa i mi mes a eksperensi’é, 
masoménos 40 minüt pa 
yega Rincon dia 30 di aprel 
parti atardi. 


*** 
Ta bon pa menshoná, ku 
tabata remarkabel, mi no a 
tende kehamentu tokante no 
tin internèt den Rincon Dia di 
e bario. Esaki tabata algu ku 
pa hopi aña tabata e kaso, 
Dia di Rincon no tin masha 
komunikashon ku yamada, 
tampoko Internèt riba tele- 
fòn. Danki na TELBO, tin un 
bon desaroyo pa loke ta trata 
e kalidat di servisio. Apesar 
ku e biaha aki, ku tur proba- 
bilidat, tabatin mas hende 
den e bario, komunikashon 
pa medio di selular tabata 
bon. Boneiru, Rincon, por 
mira bèk riba un super eksi- 
toso dia di Rincon. Pabien 
nan nos mes. Huntu nos ta 
hasi hopi. 
*** 


Pa info i komunikado den Extra/BONERIANO 
Redakshon: extrabon@gmail.com 


Aviso mail: avisobon@gmail.com 


No tabatin selebrashon ‘Dia di Labor’ 


‘DIA DI RINCON’ TA 


MATA ‘DIA DI LABOR’ 


KRALENDIJK – No 
tabatin selebrashon di ‘Dia 
di Labor’ e aña aki na Bo- 
neiru. Sedenan di ABVO i 
AFBW, na unda sa selebrá 
e dia aki ku diskurso, siguí 
pa un enkuentro sosial, ta- 
bata ketu. Presidente di 
AFBW, Cherrel Kwidama, 
a splika BONERIANO ku 
enbèrdat a skohe pa no a 
tene selebrashon e aña aki. 
Motibu ta e asistensia abou 
di trahadónan en general 
na e selebrashon di último 
añanan. 
‘Dia di Labor’ ta un dia 
di fiesta na Estádos Unídos. 
El a yega Boneiru via e sin- 
dikatonan di Kòrsou, Aruba 
i Boneiru ku tabata asosiá 
na IFTU – International Fe- 
deretFree Trade Unions. 
Den pasado e dos fede- 
rashonnan sindikal di Bo- 
neiru, AFBW i FEDEBON, 
tabata selebrá ‘Dia di La- 
bor’ apart. 


Atrabes di añanan, des- 
de segundo mitar di dékada 
setenta ku AFBW a lanta, 
tabatin 
seklebrashon 
di 
‘Dia di Labor’, e tempu aya 
mas konosí komo ‘Dia di 
Obrero’, a tuma lugá kasi 
tur aña. 
Kwidama a splika: “Úl- 
timo añanan ta USIBO a or- 
ganisá selebrashon di ‘Dia 
di Labor’. Ami ta tesorero 
di USIBO i mester wak 
e finansa. Aña pasá nos a 
hasi hopi gastu pa organisá 
promé di mei, pero asisten- 
sia di miembronan tabata 
hopi abou. Esaki a pone 
nos evaluá i a disidí di no 
organisá selebrashon e aña 
aki.” 
Kwidama a sigui bisa 
ku nan a analisá i yega na 
e konklushon ku e motibu 
di tiki asistensia na ‘Dia di 
Labor’ ta debí ku e mainta 
ku tin kustumber di tene e 
selebrashon ta kai nèt en- 


tre selebrashon di ‘Dia di 
Rincon’ i ‘Simadan di Cha- 
na ku Doei Diaz’. Nan ta 
mata e selebrashon di ‘Dia 
di Labor’. 
“E mainta despues di 
selebrashon di ‘Dia di 
Rincon’ hendenan ta lanta 
kansá. Pa kolmo atardi 


tin e ‘Simadan di Chana 
ku Doei’. Pues esaki ta di 
komprondé. 
Nos ta studiando un otro 
fórmula, kisas e wikènt 
despues’, pa organisá ‘Dia 
di Labor den futuro”, sindi- 
kalista Cherrel Kwidama a 
deklará na BONERIANO. 


PARTISIPASHON DI MORTO 


Yunan, nietunan i ruman ta partisipá morto di 


Benigno Alexio Martijn 


mihó konosi komo Achi, 
penshonado di WEB N.V. 


Dia, ora i luga di entiero ta anunsiá despues. 


KRALENDIJK -- Riba 
djaweps 27 di aprel alre- 
dedor di 12'or di mèrdia, 
'meldkamer' sentral a risibí 


Achi Martijn enkontrá morto den kas 


notifikashon ku a enkontrá 
un persona ku no ta duna 
señal di bida den un bibi- 
enda na Kaya Shoshori na 
Rincon. 
Mesora polis huntu ku e 
departamento forénsiko a 
bai na e bibienda. Despues 
di un investigashon, dòkter 
a konstatá morto natural. Ta 
trata di un hòmber di inisial 
B.A.M di 80 aña di edat 
nasé na Boneiru. 
B.A.M. ta referí na Achi 
Martijn, un personahe ko- 
nosí den e bario Rincon i 
Boneiru en general. El a 
traha den pasado na WEB 
N.V., pero despues di su 
penshun a biba na Hulanda. 


Pero el a regresá Boneiru. 
Último añanan e tabata 
konfrontá problema di salú. 
Den pasado Achi Mar- 
tijn i su ruman hòmbernan 
tabata hopi embolbí den 


maneho di Credit Union 
Lourdes di Rincon. 
Nan a para na kuna di 
lantamentu di e koperativa 
di spar aki, ku lástima no ta 
aktivo mas. 

Den kurason di esnan ku stima bo, sèmper lo bo keda kòrdá 


Ku doló na nos kurason, pero konforme boluntat di Señor, 
nos ta partisipá fayesimentu repentino di 


Shirley Eduvigis Anthony-Jansen 
*17-10-1950 
25-04-2023 


Na nòmber di su kasá: 
Hubert Anthony 
Yunan: 
Sandra Anthony 
Alsi Sr. Anthony 
Marlon Anthony i Miraimy Frans 
Junny Anthony 
Rumannan: 
Sheila Jansen i famia 
Norinda Jansen i famia 
Edsel Jansen i famia 
Rudsel Jansen i famia 
Rosita Jansen i famia 
Amaryllis Jansen i famia 
Erwin Jansen i famia 
Sharella Jansen i famia 
Su nietunan: 
Alison Anthony, Cassandra Martijn, Sharsy Anthony, Kelsey 
Domacassé, Kaylee Lammers, Alsy Jr. Anthony, Marneley 
Saragoza, Risheena Anthony, Jeremiah Anthony, Jahmarley 
Anthony, Jethro Sint Jacobo. 
Su bisanietunan, tantanan, subrino i subrinanan, primu- i 
primanan, suá i kuñánan 
Su amiganan: 
Edseline Thodé, Jeanette Thodé, Rosabea Martilia, 
Ellen Winklaar, Vera Nicolaas i Hermelinda Frans 
Tur su bisiñanan, konosinan di kas, personal di Kas di Karko/ 
ZW-Groep, Dra. Lont, personal di Fundashon Mariadal, per- 
sonal di Blessing Transport, departamentu di Dialyse, Partido 
Demokrátiko Boneriano, S.V. Tera Blanku, S.V. Rincon Vets, 
S.V. Hobon, S.V. Vespo. 
Famia- i demas konosínan: 
Jansen, Anthony, Stefania, Martijn, Matheu, Augusta, Peny, 
Veld, Maria, Regales, Medina, Loo, Diels, Saragoza, 
Domacassé, Lammers, Sint Jacobo, Thodé, Frans, Soliano, 
Antonie, Bernabela, Martilia i Serberie. 
Si den nos tristesa nos por a lubidá kualke miembro di famia, 
amistat, konosí òf algún hende yegá na nos, nos ta pidi nos 
diskulpa pa esaki. 


Akto di entiero ta tuma lugá djaweps 4 mei . Ta risibí 
bishita di kondolensia na Consuelo Memorial di 1’or pa 
3’or, sigui pa un respòns. Despues ta hiba nos kerido 
defuntu na su último lugá di sosiegu na santana katóliko 
na Playa. Famia ta pidi pa asistí na trahe alegre. 
Despues di entiero NO por risibí bishita di kondolensia 
na kas. 


† 
ANUNSIO 


KONMEMORASHON DI ESNAN KU A MURI 
DESDE SEGUNDO GUERA MUNDIAL DEN 
AKTO DI GUERA I MISHON DI PAZ 


Gobièrnu di Bonaire ta invitá pueblo di Bonaire pa 
asistí na e seremonia di konmemorashon di esnan ku a 
pèrdè nan bida desde Segundo Guera Mundial den 
akto di guera i mishon di pas. 
E seremonia lo tuma lugá djaweps 4 di mei 
2023 na e monumento na pia di waf Chicu 
Mercelina. Seremonia ta kuminsá 9:00or. Pa e 
echo aki lo sera Kaya dilanti di waf di 07.00or 
pa 11.00or. 
Gezaghebber Interino 
Sekretario 
R. Oleana 
C.J. Frans 




KRALENDIJK- E re- 
tiro di James Kroon komo 
lider polítiko di Union 
Patriótiko 
Boneriano 
(UPB) a trese sentimentu 
miksto bou di votadónan. 
For di dia ku e karta di re- 
tiro di Kroon a bini den 
publisidat a surgi basta 
spekulashon, diskushon i 
rumornan tokante e mo- 
tibu pa ku e desishon aki. 
BONERIANO a tuma kon- 
takto ku presidente di e di- 
rektiva di UPB, Luti Balen- 
tien. “Na momentu ku un 


Retiro James Kroon: 
UPB ku sentimentu miksto 


persona entregá su karta, 
komo direktiva bo mester 
aseptá su deseo”, Balentien 
a splika. 
Kroon a fungi 12 aña 
komo lider di partido bèrdè. 
Na vários okashon el a en- 
fatisá ku e elekshon di 15 
di mart lo ta su último elek- 
shon. Básikamente despues 
di e periodo benidero di 
gobernashon el o baha ku 
penshon. Apesar di esaki 
hopi hende ta kuestioná e 
echo ku e ta retirá na e mo- 
mentu aki. Ta un echo ku 


Kroon a krese na voto per- 
sonal i tambe a krese e par- 
tido. “Kon e ta stòp awor 
ku el a saka 1392 voto? 
Ta James a sòru pa e par- 
tido haña asiento. Kon por 
ta?”, un votadó ta kuestioná 
fuertemente. 
Maritsa Silberie ta asumí 
e puesto di lider interino 
miéntras ta rekrutá un lider 
nobo. No ta mihó si Kroon 
lo a keda te na momentu 
ku haña e lider nobo? “Ta 
mihó asin’aki. Hopi bia un 
lider ta influensia e kandi- 
dato nobo pa kana den su 
pasonan. Asin’aki ta mihó 
pasombra no por influensia 
e lider nobo”, segun Balen- 
tien. 
Jeffrey Levenstone a 
inisiá un enkuesta den kua 
por vota si un siudadano ta 
di opinion ku UPB mester 
di un lider polítiko nobo. 
E resultado ta mustra ku 
mas di 50 porshento ta haña 
ku bèrdat UPB mester di 
un lider nobo. E meta di e 
enkuesta aki no ta konosí, 
tampoko kiko lo hasi ku e 
resultado. 
BONERIANO 
a aserká Levenstone to- 
kante esaki pero te ku pu- 
blikashon di e artíkulo aki 
nos no a haña un reakshon. 
Balentien ta agregá ku 
awor UPB ta bai deliñá e 
proseso pa yega na un lid- 
er, tambe e karakterístika- 
nan ku e kandidato mester 
poseé. 
Vengansa di Booi 
For di den komunidat tin 


rumornan persistente ku e 
retiro di Kroon tin di aber 
ku aktitut di Ramonsito 
Booi. Básikamente ta Booi 
a insistí ku UPB mester di 
un lider nobo. E echo ku 
durante e kampaña polítiko 
último, Booi tabata mas 
den publisidat ku Kroon a 
reforsá e rumornan aki. Ta 
tilda Booi di un aktitut ven- 
gativo i renkoroso. Awor 
parse ku Kroon a sukumbí 
bou di preshon di Booi. 
Ramonsito Booi ta des- 
mentí esaki. “James a tuma 
su desishon riba su mes. El a 


pone ku e no ta bai enkabesá 
lista na 2027. E reto nobo 
di diputado ta eksigí hopi 
tempu i ta difísil pa atendé 
i krea un lider nobo. Basá 
riba esei el a pensa mihó a- 
tendé ku diputado kaminda 
e ta proyektá kurason pa 
hende i habri kaminda pa 
partido atendé e lider nobo. 
Ramonsito Booi no a influ- 
ensiá ètòl den esaki”, Booi 
a suprayá. Tambe e ta bisa 
ku e ta preferá si Kroon lo 
a tuma retiro na òktober, 
momentu ku e UPB kumpli 
aña di eksistensia. 


Enkuesta trahá pa Jeffrey Levenstone 

Sala di produkshon na Hato 


KRALENDIJK – Den 
e bario di Hato dentro di 
poko ta bini un sala di 
produkshon di un kompa- 
nia di konstrukshon hulan- 
des. E empresa ta spesialisá 
den konstrukshon modu- 
lario i den koperashon ku 
Fundashon Cas Bonairiano 
(FCB), ta bai traha kas na 
Hato. 


Na konstrukshon modu- 
lario ta hasi uso prinsipal- 
mente di modulonan òf 
elementonan produsí. Ta 
konektá òf monta e modu- 
lonan akí pa asina krea un 
kas. Den futuro lo traha e 
modulonan den e sala di 
produkshon na Boneiru. 
E base ta konsistí di 
frame di stal i ta akabá es- 


akinan ku banda, dak òf 
flur. Huntu ku esaki ta tene 
kuenta ku e instalashon di 
elektrisidat i afvur di awa. 
Despues ku e modulonan 
ta kla, ta transportá nan 
pa e sitio di konstrukshon 
i montá riba e fundeshi. 
Asina dentro di 48 ora e kas 
ta será pa despues por keda 
akabá. 
Na yüni lo inisiá ku e 
konstrukshon di e promé 
kasnan den e bario di Hato. 
Na promé instante ta pro- 
dusí e modulonan na Hu- 
landa i transportá nan ku 
barku pa Boneiru. Asina ku 
e sala di produkshon na Bo- 
neiru ta kla, ta bai produsí e 
modulonan na Boneiru. 
E sala di produkshon 
nobo na Hato ta bai bira 
3500 meter kuadrá grandi. 
Banda di e parti di produk- 


shon, ta bai bini tambe 
showroom i ofisina. Ki dia 
ta kuminsá ku konstruk- 
shon di e sala di produk- 
shon, ainda no ta konosí. 
Pa produkshon di e 
modulonan na Boneiru, na 


promé instante ta usa per- 
sonal for di Hulanda. Ta e 
intenshon pa despues guia 
i pone personal lokal pa 
produkshon di e modulo- 
nan. (Fuente/foto: Bonaire. 
nu) 


KRALENDIJK – Ifna 
Heyliger a fayesé den fin 
di siman. Huntu ku su kasá 
Richard Wilfred Heyliger, e 
tabata un kara konosí den e 
kafetaria di Van den Tweel 
Supermarket. Un pareha in- 
separabel. 
Richard tabata un saba- 
no. El a traha hopi aña na 
Kòrsou, pero na momentu 
ku el a baha ku penshun el 
a skohe pa bin biba na Bo- 


Ifna Heyliger a fayesé 


neiru huntu ku su kasá Ifna, 
desendiente boneriano. 
Tantu Richard komo Ifna 
tabata hendenan hopi sosial 
den komunidat boneriano. 
Tur mainta por a topa ku 
nan na Van den Tweel ta 
tuma nan desayuno. Tantu 
personal komo klientenan 
di Van der Tweel tabata 
hopi será ku nan. 
Richard 
Heyliger 
a 
fayesé hopi inesperá dia 20 


di yüni 2021. E tempu ei 
Van den Tweel Supermar- 
ket a skirbi riba nan página 
di facebook ku Richard i 
Ifna tabata karanan fast di 
nan kafetaria ‘Boka Dushi’. 
Despues di fayesimentu di 
Richard, Ifna a sigui bishitá 
e kafetaria di Van den Tweel 
na algun okashon huntu ku 
su famia, pero Richard ta- 
bata hasi falta na su banda. 


Richard i Ifna tabata asina pegá ku Van den Tweel Supermarket ku nan a selebrá 
nan fiesta di 59 aniversario matrimonial na Cafe Bokadushi. 


KRALENDIJK 
– 
Restorashon di e anterior 
kas di famia Bernabela 
na Kaya Korona na Ant- 
riol sigur no a bai manera 
mester tabata. A hisa e mu- 
rayanan di tal forma ku un 
imágen mahos a keda tras. 
BONERIANO a kompro- 
ndé ku esei ta e motibu pa 
kua e trabounan aktual- 
mente ta paralisá. Ta hús- 
tamente e echo ku a daña 
struktura di e kas. 
E kas aki ta trahá kasi 
100 aña pasá pa Marti i 
Cleana Martis. Nan a biba 
den e kas aki te na nan 
morto. Despues nan yu- 
nan Calita, Eddy i Bècho 
keda biba. Bècho tabata e 
último ku a muri. Un otro 


Daño na imágen di Kas 
Bernabela 


ruman hòmber di nan tres 
a bai biba na Aruba, na 
unda el a bira un reshèrshi 
konosí. 
Herederonan ku ta bibá 
na Aruba, despues ku e kas 
a para basta tempu bashí, 
a logra bende esaki ku un 
empresario chines, ku a 
laga restor’é, pero daña su 
struktura i arkitektura. Re- 
sultado ta un kas di habrei 
desformá. BONERIANO 
a komprondé ku e kas aki 
ta denominá komo monu- 
mento. Esaki ta nifiká ku e 
restorashon mester sosodé 
na un manera korekto, 
kontrolá pa funshonarion- 
an di R&O. No ta konosí 
na BONERIANO kon esa- 
ki por a laga esaki sosodé. 

Reflekshon di Siman 
LIMPIA E ‘SCREEN’ DI BO KURASON 


“Si nos konfesá nos pikánan, E ta fiel i hustu pa pordoná 
nos nos pikánan i pa limpia nos di tur inhustisia.” 
1 Juan 1:9(BS) 


Diferente biaha nos ta haña lèsnan balioso for di sirkunstan- 
sianan diario, lástimamente nos ta laga nan pasa nos for- 
bei. Mi sa haña hopi di e lèsnan ei i mi tin sigur abo tambe. 
Limpia bentana di kas ta un trabou no gustá pa mi, pero 
na final tòg hopi satisfaktorio. Mi ta bisa: ‘Laga mi djis spùit 
e bentananan akí.’ Na momentu ku mi kaba spùit e benta- 
nanan, mi ta ripará ku e glas a keda ku mancha, mi ta kohe 
un paña i ku pasenshi mi ta limpia e glas. E bentananan 
ta keda limpi pero tòg tin algu ku ta stroba nan brio. Ta e 
‘screen’ ta sushi, pasobra e ta fangu e stòf. Mi ta saka e 
‘screen’ i spùit nan. Ki diferensia grandi, awor e bentananan 
ta limpi ku brio i bista kla. 
Meskos ta ku nos bida, na momentu ku nos no konfesá nos 
pikánan, nos kurason ta yena ku tur sorto di impuresa. Me- 
sora nos aktitut ta kambia i bira mas negativo. Nos no ta 
komprendé dikon nos ta rabia òf iritá lihé, dikon kada pal- 
abra ku nos papia por ofendé otro. 
Kisas nos ta pidi despensa, esei ta kompará ku djis spùit e 
bentana, pero Beibel ta siña nos pa konfesá nos pikánan i 
pidi pordon. Na momento nos pidi pordon, Hesus ta pordoná 
nos piká i purifiká nos. Hesus Su pordon so por purifiká e 
‘screen’ di nos kurason i hasi nos kurason mas blanku ku 
sneu. Salmo 51:7 “... labami, i lo mi ta mas blanku ku sneu.” 


Hesus ke purifiká bo kurason awe, pidiÉ! 


Miralda Paula-Frans 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 

12.00 Herensia: 
D'arcy Julian Lopes 
13.00 Aki Aruba: 
Hazaña mega museo (Heintje Ras) 
14.00 Herensia: 
Ernesto Servinio (Nechi) Wijman 
15.00 BAPA: 
Ernesto Netto Melaan 
16.00 Aktualidat: 
Mariela Andrea 
17.00 Dokumental: 
AFBW 
18.30 Herensia: 
Plantashi Jato Bako, Pos di Pia i 
Bèl di misa di Rincon (Nechi) Wijman 


20.00 Herensia: 
Ruta di baluarte Rincon 
21.00 Aki Bonaire: 
Prome dia di Rincon 
22.00 Programa: 
Rincon - Rincon Di Ayera Pa Awe 
23.30 Puerto Latino: 
Luis Zárraga 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


PRAKTIKÁ LOKE BO TA PREDIKÁ 


Dia a yega na nos konosementu ku un notario tabata bou di inves- 
tigashon penal, nos a aserká Ministerio Públiko (OM). “Nos no ta 
desmentí ni konfirmá”, tabata reakshon di OM. Ku un simpel si òf 
nò, por a aklará e situashon. Ta skohe pa no hasi esei. 
Meskos den e kaso tristu na momentu ku a identifiká e kabes di 
karpachi komo di e hòmber Ludwig Cicilia alias Spèkè. Apesar ku 
a pone famia na haltura di e identifikashon, KPCN a tarda promé 
ku a komuniká ku komunidat. No opstante ku un otro medio di 
komunikashon a saka e informashon aki, KPCN no a reakshoná. 
Despues ku BONERIANO a sera korant, KPCN ta manda un kon- 
firmashon. Kon nos por keda sin kuestioná e manera di traha aki? 
Algun luna 
pasa tabatin kòntròl konhunto na Chogogo Resort. Rijksdienst 
Caribisch Nederland (RCN) a manda komunikado den 3 diferente 
idioma tokante e kontrol aki. Pero te ainda no a pone komunidat 
na haltura di e resultado, ni den idioma di seña. 
No papia mes dia a sali den publisidat ku un polis ku tabata limpia 
su outo a haña un pakete ku tabata kontené un supstansia proba- 
blemente narkótiko. Mesora KPCN a uni forsa ku OM i a manda un 
komunikado di prensa amplio atvirtiendo ku no ta tolerá lèkmentu 
di informashon. “Filtrashon di un investigashon ku ta andando ta 
preokupante i ta afektá e konfiansa den e kuerpo den su totalidat”, 
e komunikado a bisa. Ta un lástima ku KPCN no ta realisá ku e 
falta di transparensia ta afektá e konfiansa aki mas ainda. 
BONERIANO komo un korant ku konstantemente ta aserká otro- 
nan pa informashon verídiko, ta urgi lo siguiente: “Práktika loke 
bo ta prediká.” 


BONERIANO a nota un tendensia e último añanan. Parse ku tur hende, 
instansia i grupo ta boga pa ta transparente. Unda ku bo mira i skucha 
ta enfatisá e vishon pa ta habrí ku komunidat. Un wèpsait mas bunita 
ku e otro ta subi onlain. Páginanan di Facebook, Instagram i Twitter 
ta bula sali pió ku padestul. No papia mes di tur e komunikadonan di 
prensa, ku ta subi diariamente riba nos mesa di redakshon. Tur ku e 
meta pa informá e pueblo, supuestamente transparente. Tur ta pre- 
diká esaki. Lamentablemente transparensia ta bira trubel na momentu 
ku e informashon ta algu negativo pa imágen di e instansia òf grupo. 
Na momentu ku aserká e mesun entidat aki ku preguntanan krítiko 
buskando e informashon korekto, kos ta kambia. 
BONERIANO a konstatá ku un hues ku tabata prolongá detenshon di 
sospechosonan no tabata huramentá. Komo medio di komunikashon 
responsabel nos a tuma kontakto ku bosero di Korte di Hustisia na 
Kòrsou, esaki segun e prosedura. Apesar di diferente rekordatorio a 
dura kasi un siman i mei promé ku a reakshoná riba e topiko aki. 
Ta iróniko kon kada instansia tin su opinion tokante trabou di prensa, 
kon un bon prensa mester aktua. Nos ta tene kuenta i respetá esaki. 
Na momentu ku BONERIANO risibí krítika, nos ta pone nos pasonan 
bou di lup, wak na unda nos a faya i si ta nesesario, trata na remediá 
nos eror. E mesun aktitut nos ta eksigí di tur ku ta traha pa komunidat. 
Tur ku mester respetá nos pueblo i trese e bèrdat. No informashon 
seftá, halsa loke ta pone bo den bon lus. Na nos pareser nan tin e 
deber ku komunidat pa ta transparente, sea ku informashon positi- 
vo komo negativo. Lógikamente nos ta komprondé ku no ta den tur 
kaso por amplia ku informashon entre otro na momentu ku un investi- 
gashon penal ta tumando lugá. Sí, por aklará i kaba ku spekulashon. 

Awèl sí. Bo no por papia di ‘poesia’ 
ora ku bo lo kier men ‘poema' 
Tonchi, mi ta haña ku mester 
duna un kurso di Papiamentu na 
hendenan di SKAL. 


Protagonista den e seri ta- 
bata Kolonèl Robert E. Ho- 
gan, kordinando un ekipo 
internashonal di presu alia- 
do den e kampamentu. 
Werner Klemperer ta in- 
terpretá e papel di Kolonèl 
Wilhelm Klink, komandante 
di e prison. John Banner 
a hunga e ròl di sergeant 
Hans Schultz, kende ta 
kometé yen di blùnder, 
pero di otro banda ta stimá 
serka e presunan di guera. 


DUSHI TEMPU DI 
TELEVISHON 


Hogan’s Heroes ta un 
seri kómiko di televishon 
merikano (1965-1971) ku 
ta usa komo esenario un 
prison Nazi Aleman pa 
sera presunan di guera 
(POW – Prisoners Of 
War)) durante Segundo 
Guera Mundial. E seri aki 
tabata un produkshon di 
NBC i ta e seri merikano 
di guera di mas durashon, 
inspirá pa Segundo Guera 
Mundial, ku a pasa na 
televishon merikano. 


Ku e seri aki mi ke hiba boso den tempu. Mi ke rekordá huntu ku esnan ku 
a lanta den añanan sesenta i setenta televishon di e tempu aya. Televis- 
hon “pretu ku blanku”. Tambe pa laga e generashon despues sera konosí 
ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


Stalaq 13 
E grupo di Hogan ta pro- 
sedente di U.S. Army Air 
Forces. Ta trata di e prison 
fiktisio Stalaq 13, situá djis 
pafó di e siudat Hammel- 
burg na Alemania Nazi. E 
grupo sekretamente ta ta 
usa e kampamentu via un 
ret sekreto di tùnel bou di e 
kampamentu. Kolonèl Klink 
i su man drechi sergeant 
Schultz ta dirigí e kampa- 
mentu. 
E presunan ta koperá ku 
gruponan 
di 
resistensia 
(kolektivamente yamá ‘The 
Underground’, konsistien- 
do di desertor, spion, kon- 
tra-spion, ofisialnan desleal 
pa kumpli ku nan mishon. 


Elenko 
Produktornan di Hogan’s 
Heroes 
tabata 
Bernard 
Fein i Albert R. Ruddy, ku 
Bob Crane den e papel 
prinsipal di Kolonèl Robert 


Hogan’s Heroes 


Hogan. 
Otro aktornan ta Wernet 
Klemperer, John Banner, 
Robert Clary, Richard Daw- 
son, Ivan Dixon, Kenneth 


Washington i Larry Hovis. 
Práktikamente tur persona 
ku a aktua den Hogan’s 
Heroes mientrastantu a 
fayesé. 

Bo tabata sa ku 
no por kita bo 
asinasina komo 
trahadó? 


P’esei mester tin un bon motibu. 
Bo dunadó di trabou mester tene 
su mes na e prosedura di retiru. 


Bo kier sa mas tokante bo derechinan komo trahadó òf dunadó di 
trabou? Bin e ora ei na un di e seshonnan di informashon tokante 
asuntunan di labor di unidat di SZW di RCN. 


Dunadó di trabou 
2 di mei | 09.00 - 11.00 or | Kámara di Komèrsio (hulandes) 
3 di mei | 19.00 – 21.00 or | Kámara di Komèrsio (papiamentu) 
4 di mei | 09.00 – 11.00 or | Kámara di Komèrsio (spañó) 


Trahadó 
10 di mei | 19.00 – 21.00 or | den diferente idioma na diferente sitio 


Inskribí 
Yama 715 8849 òf manda un e-mail pa SZW.infosessie@rijksdienstCN.com. 
Indiká pa kua enkuentro bo ta inskribí i kua idioma bo ta preferá. 


KRALENDIJK 
-- 
Diputado James Kroon i a 
bisa ku gezaghebber Edison 
Rijna su meta tabata pa Bo- 
neiru dal stap pa dilanti i el 
a logra hopi. “Nos ta deseá 
Edison tur klase di éksito 
den su karera nobo. Tur mo- 
mentu nos ta kla pa yud’é 
si ta nesesario. Boneiru tin 
hopi potensial. Danki pa 
e bunita trabounan i sigur 
Edison ta keda un persona 
respetá.” 
Djabièrnè 28 di aprel 
Edison Rijna a tuma des- 
pedida públikamente di su 
funshon komo gezagheb- 
ber. E aktividat a tuma lugá 
na Parke Wilhelmina. 
“Semper Edison Rijna a 
lucha pa Boneiru bai dilan- 
ti. E tabata un hende habrí 
pa tur hende papia kuné. Ta 
un hende ku ta tuma desi- 
shon rápido. Ami a ekspe- 
rensiá i mi a siña hopi di 


dje. Un hende ku atenshon 
pa tur hende”, sekretario 
di Entidat Públiko Boneiru 
Christopher Frans, kende a 
traha pegá na Rijna ultimo 
añanan, a trese dilanti. 
Rijna mes a bisa: “Un 
vishon ku mi a hasi 9 aña. 
Bira gezaghèber di Boneiru 
tabata mi soño. Mi a yega 
na e posishon sin barba i sali 
ku barba. Mi wela no tabata 
ke pa mi traha den e edifisio 
ei. Ora mi a bai traha den 
dje mi a haña sa kiko e ta 
nifiká. Bo no tin dia liber i 
no por bira malu. Mester ta 
na kareda ku regularidat.” 
Rijna a papia tambe di su 
esposa, kende a fayesé du- 
rante e periodo ku e tabata 
gezaghebber. E tabata hopi 
emoshoná. “Mi a keda mi 
so, mi mes ta tata i mama. 
Mi yunan a tene pasenshi i 
pasa dor di e situashon. Nos 
huntu a karg’é. Awó mi tin 


Despedida di e promé mandatario 
Gezaghebber Rijna su meta tabata pa 
Boneiru dal stap dilanti 


Reporteronan di BONERIANO a topa ku un trupa di 
mas ku 10 pushi pretu den un kunuku den área di 
Tra’i Montaña. Kon bini tantu pushi asina den e ku- 
nuku no tabata posibel pa averiguá. Echo sinembargo 
ta ku presensia di pushi den áreanan di mondi ta pone 
hopi preshon riba entre otro populashon di paranan 
endémiko, den sentido ku ta nan ta kome paranan re- 
sien nasí, pero tambe paranan adulto. E para batibati 
òf tapakaminda por ehèmpel ta pone webu gewon riba 
suela, sin ku tin niun protekshon pa e yu ku nase. 


un señora i e ta sostené mi 
pa kontinuashon. Mi tata 
Eddy (†) tampoko no t’ei 


mas pa tende i mira ku mi ta 
bai for di e funshon komo 
gezaghebber. Danki tambe 


na mi rumannan pa nan sos- 
ten. Danki pa komunidat pa 
boso sosten di semper.” 


Trupa di pushi pretu den kunuku 

PARADA DI FOLKOR 

DIA DI RINCON DI ANTAÑO 

ARUBA 
ARUBA 


Candela grandi ariba tereno di Fantastic Garden 


ORANJESTAD – Den 
fin di siman Brandweer ta 
wordo notifica di un can- 
dela grandi; ariba tereno di 
Fantastic Garden. Na yega- 
da di bomberonan, mesora 
nan ta nota cu nan lo bay 
tin mester di mas unidad, 
mirando e magnitud di e 


candela. 
Locual a pega candela 
tawata un cero grandi di ra- 
manan di coco. Polis tambe 
a wordo avisa despues, cu a 
haya e tarea di cera ambos 
banda di e caminda pa evi- 
ta auto pasa y causa daño 
tambe na e slangnan di 


brandweer cu tawata ariba 
caminda. 
Bomberonan 
despues 
di algun rato a domina e 


candela. Tin algo cu no ta 
cuadra cu a para bira casi 
tur dia tin un of otro can- 
dela. 


Brandweer tin man yen 
cu e candelanan aki, cu ta 
mustra debi direccion cu 
nan ta intencional. 


Chauffeur tambe a ricibi kemadura 
Nissan March a kima por 
complete 


ORANJESTAD -- Dia- 
huebs den careda di 6’or di 
atardi na Mahuma un Nis- 
san March pa un of otro 
motibo a pega candela, e 
chauffeur na prome instan- 
te a trata na paga e candela, 
pero a ricibi algun kema- 
dura. 
Mesora a pidi pa pre- 
sencia di polis y brandweer 
cu hopi urgencia. Na yega- 


da nan a bin topa cu e Nis- 
san March completamente 
na candela, brandweer me- 
sora a cuminsa combati e 
candela y tambe a mira cu 
e chauffeur tabata tin vari- 
os kemadura y a pidi pa 
presencia di ambulance pa 
atende cu e chauffeur. 
E auto a kima por com- 
pleto, kico lo por a causa e 
candela no ta conoci. 


Accidente semi frontal cu un 
persona herida 


ORANJESTAD -- Dia- 
huebs den careda di 3’or y 
45 di marduga a sosode un 
accidente semi frontal riba 
e caminda di Shiribana pa 
Tanki Leendert, un poco 
mas pabou di Rococo Pla- 
za. Un dama den un Nis- 
san March a keda herida. 
Mesora a pidi pa presencia 
di polis y ambulance na e 
sitio. 
Hopi lihe polis a yega na 
e sitio y a cera e caminda pa 
trafico, personal di ambu- 
lance a trata e dama mesora 
na e sitio. E chauffeur di e 
Nissan March no tabata tin 
un rijbewijs valido y riba 
dje e tabata bou influencia. 
Door cu nan tabata bou 


influencia a trata di burla di 
polis bisando cu e no lo ta- 
bata tras di stuur pero polis 
hopi lihe tabata tin nan door 
y a detene e chauffeur pa 
motibo di tabata core bou 
influencia y sin un rijbewijs 
valido. 
E chauffeur di e Nis- 
san Micra a conta polis cu 


e tabata biniendo di pabou 
y cu e dama tras di stuur di 
e Nissan March lo tabata 
biniendo di pariba y na su 
banda contrario y a dal semi 
frontal contra su auto, e im- 
pacto tabata hopi fuerte, 
pero asina mes e chauffeur 
di e Nissan Micra no tabata 
desea asistencia medico. 

ORANJESTAD -- Riba 
dia di Rey, den careda di 
7’or y mey di mainta na un 
cas na Sero Blanco, dos ru- 
man a cuminsa bringa den 
cas cu otro. Recientemente 


e tata di e morochonan aki 
a fayece y e mama mes su 
salud no ta mucho bon. Ta 
trata di dos ruman homber 
cu ta morocho. 
E bringamento a bay 


completamente for di man 
na momento cu un a hinca 
otro cu un obheto skerpi. E 
mama tur desespera a bati 
alarma y bou grito a pidi 
ayudo mirando cu un yiu 
a hinca su pia di morocho, 
hopi lihe polis a yega na e 
cas. 
Na 
yegada 
enberdad 
polis a bin topa cu un ru- 
man herida, mesora a de- 
tene esun cu a hinca y a 
pidi ambulance pa e ruman 
herida. Ambulance a pre- 
senta, a trata e victima na e 
sitio y despues a transporte 
pa hospital, e otro ruman 
a wordo deteni y cu trans- 
portwagen e la wordo hiba 
warda di polis. 


Pelea entre rumannan morocho a caba 
cu hincamento 


Mientras cu polis ta- 
bata na e sitio atendiendo 
cu e rumannan, a yega un 
otro familiar y e situacion 


a bolbe escala, polisnan na 
e sitio mesora a pidi’e pa 
e bay for di e sitio te ora e 
situacion calma. 


ARUBA 
ARUBA 


ARUBA 
HULANDA 


SCHIPHOL – E kom- 
pania di aviashon, Transa- 
via, desde e siman ku ta bini 
ta anulá tambe buelo pa i 
for di Schiphol, esaki debí 
na falta di personal. Esaki 
un bosero a konfirmá serka 
NH Nieuws. 
Pa kuantu buelo ta trata, 
ainda no ta konosí. Ainda 
no a pone tur pasahero di 
e buelonan anulá na altura. 
Segun Transavia djabièrnè 
ta avisá tur pasahero. 
Segun e skema di Schi- 
phol, en todo kaso a anulá 
e buelonan di djabièrnè 
mainta pa Nice, Fransia i 
Bari, Italia. 
E último dianan ya e a- 
nulá diferente buelo pa i for 
di Eindhoven Airport. Na 
inisio di e luna akí, tambe 
Transavia ya a anulá dife- 
rente buelo planiá, dor di 
kua mas òf ménos ocho mil 
hende no por a gosa di nan 


Transavia na último momentu ta 
anulá buelo pa i for di Schiphol 


fakansi. 
Un bosero di Transa- 
via ta yama e anulamentu 
di buelonan di fakansi sin 
balor: “Tin menshon di un 
kantidat di trabou, hopi mas 
ku nunka anterior nos a 
mira.” Pasaheronan di kua 


anulá nan buelo na último 
momentu, no tin derecho 
riba un kompensashon fi- 
nansiero. Nan por akudí na 
un kompania di reklamo. 
“E último simannan ya 
mas di 1200 hende a mèldu 
serka nos ku tin un pro- 


blema ku buelo di Transa- 
via. Esaki ta hopi,” segun 
analista di data di buelo, 
Paul Vaneker di EUClaim. 
Den tur kaso ta trata di bue- 
lo ku a anulá un òf dos dia 
promé ku salida. 
Segun Vaneker, hopi 


pasahero di rabiá debí na e 
anulamentu. Nos ta ripará 
ku hendenan no por alkansá 
e servisio di kliente. 
Segun ANP, ya sigur dos 
mil pasahero a entregá un 
reklamo debí na nan buelo 
ku Transavia anulá. 

MAASTRICHT 
-- 
Un helikòpter Apache di 
Forsa aéreo djárason mèr- 
dia a hasi un aterisahe di 
prekoushon na Maastricht 
Aachen Airport. E tripu- 
lashon a sali seif for di e 
helikòpter. 
Defensa a laga sa ku e 
servisio tékniko ta na man- 
da pa e aeropuerto di Lim- 


burg. Un bosero a bisa se- 
gun prosedura, ta trahando 
riba un indikashon di un 
posibel desperfekto. 
Ta revisá e helikòpter 
i si tur ta na òrdu, e ta bai 
bèk su base na Gilze-Rijen. 
Helikòpter i avionnan mil- 
itar ku eksepshon haltu, ta 
hasi uso di e aeropuerto di 
Maastricht. 


ARUBA 
HULANDA 


DEN HAAG – E plan 
di Gabinete pa hasi akohida 
di mucha kasimente grátis, 
ta keda suspendé pa dos 
aña i ta drenta na vigor te 
na 2027 numa. E sektor no 
a logra pa haña sufisiente 
personal pa sí e demanda 
pa akohida di mucha aworó 
sigui krese mas aleu. Esaki 
probablemente por kondusí 
e gabinete pa un preis mas 


haltu pa e akohida. 
Un implementashon ku- 
idadoso di un sistema nobo 
ta krusial pa tantu mayor, 
e sektor, komo e ehek- 
utadónan, Minister Karien 
van Gennip di asuntunan 
sosial, ta bisa. Esaki, segun 
e minister, ta un lès tambe 
for di e kestion di kompen- 
sashon. 
Den e akuerdo di koali- 


shon a palabrá ku e kambi- 
onan den akohida di mucha 
na 2025 lo drenta na vigor. 
E suspenshon ta bai reverso 
pa mayornan, pero ta nifiká 
tambe un reverso pa e gabi- 
nete, ku ya pa hopi tempu 
ta en buska di e posibilidat- 
nan pa ekonomisá. E plan 
tabata ku Gobièrnu lo a 
tuma kasi tur e kostonan di 
akohida riba su kuenta. 


ROZENBURG – Un 
hòmber a muri despues ku 
djaweps anochi a hink’é 
den Rozenburg, Zuid-Hol- 


land. 
Un otro hòmber a hinka 
e víktima despues di un 
pleitu na Raadhuisplein. 


Djis despues polis a detené 
e sospechoso. Kiko eksak- 
tamente a sosodé, ainda 
no ta konosí. Edat di e so- 
spechoso i e víktima tam- 
poko ainda ta konosí. 
Despues di e kaso di 
hinkamentu, polis a trata na 
reanimá e hòmber. Tambe 
a pidi asistensia di un he- 
likòpter di trouma. E hòm- 
ber a muri na e sitio. 
Polis ainda ta investi- 
gando. Ta mira imágennan 
di kámara i tende testigu. 
Durante reanimashon ta- 
batin hopi hende presente. 
Nan por tuma kontakto ku 
ayudo di víktima, polis ta 
informá. 


ETTEN-LEUR – Du- 
rante un kaso di hinkamen- 
tu djaweps anochi na Etten- 
Leur, un hende a pèrdè su 
bida. Polis a haña tambe un 
mucha seriamente heridá i 
un muhé heridá den e kas 
kaminda probablemente e 
kaso di hinkamentu a tuma 
lugá. Polis ta konfirmá ku 
e tres víktimanan ta miem- 
bronan di famia. 
Banda di 5’or di mar- 
dugá, a alarmá e servision- 
an di yudansa. Momentu ku 
polis a yega na e sitio, nan 


a haña e kurpa sin bida riba 
kaya. Ambulans a hiba e 
otro dos víktimanan hospi- 
tal. Segun Omroep Brabant, 
tabatin hopi polis riba pia i 


tres ambulans a akudí na e 
sitio. Kiko eksaktamente a 
sosodé den e kaso, ainda no 
ta konosí. Ainda no tin de- 
tenshon. 


Hòmber hinká mata despues di pleitu 


Helikòpter ta hasi aterisahe 
di prekoushon 
Morto i dos herido den 
kaso di hinkamentu 


Akohida di mucha grátis suspendé 
pa dos aña 


Siña di bo historia, kultura i 
naturalesa 


TELBO kanal 70 Flamingo TV kanal 23 

Feria di karera i edukashon pa studiante 


THE BOTTOM – “No 
limitá bo mes. Hopi hende 
ta limitá nan mes pa loke 
nan ta pensa ku nan por 
hasi. Bo por bai te asina 
leu ku bo mente ta permití. 
Momentu ku bo kere, bo 
por logra.” -Mary Kay Ash. 
E siman ku a pasa, stu- 
diantenan di tantu Sacred 
Heart School i Saba Com- 
prehensive School, tabatin 
e plaser pa partisipá na un 
feria di karera múltiple, 
dunando e studiantenan e 
oportunidat pa eksplorá 
diferente karera i amplia 
nan konosementu tokante 
kiko nan ke bira den futuro. 
Djaweps 
20 
di 
aprel,studiantenan di Sa- 
cred Heart School a ekspe- 
rensiá edukashon pafó di 
klas, kaminda nan a parti- 
sipá den trepnan di karera 


riba tereno rònt e isla i a 
bishitá kuater diferente am- 
biente di trabou, pa ekspe- 
rensiá i siña tokante un dia 
típiko den vários sitio di 
trabou. 
Djabièrnè 21 di aprel, 
studiantenan di tur dos skol 
tabatin e oportunidat pa 
eksplorá nan interesnan, 
siña tokante kareranan po- 
tensial, siña kon generá 
eksperensia di trabou i kon 
pa haña oportunidatnan di 
edukashon adishonal pa 
aportá na desaroyo di kare- 
ra. 
Tur esaki tabata posibel 
dor di vários organisashon 
den komunidat, momentu 
ku nan a kompartí perspe- 
ktivanan teorétiko i perso- 
nal riba karera dentro di 
nan organisashon. 
E 
siman 
a 
konkluí 


djabièrnè 21 di aprel, mo- 
mentu ku henter e skolnan 
a bini huntu pa e feria a- 
nual di karera i edukashon. 
Diesseis organisashon a 


partisipá na e feria, tres ku 
e biaha di St. Maarten pa 
forma parti di e evento akí. 
E evento tabata un éksito 
grandi i e ta rekordá nos kon 


tipo di eventonan asina por 
inspirá i empoderá karera 
pa yuda e studiantenan pa 
logra nan soño. 


Dia 26 di aprel a selebrá Dia di Profeshonal Atmini- 
strativo. Durante e selebrashon, Gobièrnu a rekonosé 
i apresiá e importansia di e kontribushon di su profe- 
shonalnan atministrativo. Gobièrnu a demostrá grati- 
tut na e staf atministrativo di CPS pa nan trabou duru, 
dedikashon i ekspertisio. 


Selebrashon Dia Profeshonal 
Atministrativo 


Dia 26 di aprel, studiantenan di Sacred Heart School a gosa di e selebrashon di 
weganan di Rei eskolar, na Johan Cruyff Court. Den nan shirt festivo, e studian- 
tenan a partisipá na weganan di goso i aktividatnan i tabata un manera perfekto pa 
selebrá Dia di Rei. 


Weganan di Rei eskolar 


ORANJESTAD (EUX) 
– Boluntario pa bida largu, 
Catharine Elzevar Bennett- 
Francis, a risibí kondeko- 
rashon Real den órden di 


Kondekorashon Real pa Catharine Bennett 


Oranje Nassau di Su Mahe- 
stat Rei Willem Alexander, 
pa su trabounan inkansabel 
di hopi aña pa Statia. El a 
risibí e honor djárason 26 di 


aprel, durante un seremonia 
spesial na Quill Gardens. 
Nasé na St. Kitts and 
Nevis na aña 1945, komo 
mucha 
chikitu 
Bennett- 
Francis, konosí komo Miss 
Kathleen, Kate òf Katey, a 
bini St. Eustatius. Durante 
e añanan, e tabata aktivo 
den misa Metodista, sir- 
biendo komo lider pa seis 
dékada. E tabata presidente 
di Women’s League, un 
organisashon dediká na bi- 
enestar di hende muhé di e 
misa. 
Bennett den su ròl a fun- 


shoná sin reservashon. E 
tabata tambe miembro di 
MCCA, un organisashon 
ku ta mira pa e nesesidat- 
nan di e hende muhé. El 
fungi komo lider asistente 
di klas na Bethel pa mas 
di 40 aña, meskos tambe 
el a sirbi komo lider asis- 
tente na Jeems. Bennett ta 
parti di Jeems Choir, Jeems 
United Sisters i a sirbi 
komo miembro di Auxil- 


iary Home Foundation. Pa 
hopi aña el a kordiná ku- 
minda pa e tim di trabou, 
un grupo ku a bini e isla pa 
hasi trabou di misa. E ta- 
bata tambe den e komishon 
pa rekoudá fondo kaminda 
el a yuda organisá benta di 
kuminda i bolo. Bennett 
ketu bai ta aktivo den e ko- 
munidat: “Nos mester yuda 
salbaguardiá nos isla, Statia 
pa e siguiente generashon.” 

KRALENDIJK--Ayera 
tabatin e finalnan di e tor- 
neo internashonal di sòftbòl 
ku partisipashon di ekip- 
onan femenino i maskulino 
di Canada, Aruba, Kòrsou i 
Boneiru. 
Tabata un torneo ku a 
tuma lugá na Jossy Boek- 
houdt Ballpark na Tera 
Kòrá ku sigur tabata un 


gran éksito ku a laga tras 
tremendo rekuerdonan di e 
tremendo partidonan ku a 
tuma lugá durante e torneo 
aki. 
Ayera o sea djaluna úti- 
mo tabatin e trese finalnan 
di kua e final damas 10'or 
mainta. 
Despues tabatin pa 12'or 
mèrdia otro partido final ku 


Ayera e finalnan sòftbòl 
internashonal 


KRALENDIJK--Djas- 
abra último na e klup di yu- 
dokanan di Rincon, tabatin 
karedanan di outonan Hot 
Wheels ku tabata sigur un 
gran éksito ku a kibra “re- 
cord” na partisipashon di 
outonan ku a kompetí den 
e diferente kategorianan. E 
premiashon na e ganador- 
nan a tuma lugá na Pomp- 
stashon Curoil na Mentor. 


Kareda Hot Wheels djasabra último un éksito 


Curoil tabata e spònser 
prinsipal di esaki. 
Resultadonan. 
Kategoria Paki Será. 
1. GB di Gilberto Vro- 
lijk. 
2. Braga Power di Dan- 
ny Engel. 
3. Jason Racing di Jason 
Pop. 
Light Stock. 
1. Res Bula Team di Ce- 


dric “Cheche” Mercera. 
2. Hitman Racing di 
Reymond Melan. 
3. Res Bula Team di Ce- 
dric “Cheche” Mercera. 
Mihó tempu. 
Bula Team di Cedric 
Mercera ku su Ford Mus- 
tang “Heat Fleat” ku e tem- 
pu di 1.660 sekònde. 
Kategoria Stock. 
1. Bichota Racing di Mi- 


chaelson Martijn 
2. Trevor Racing di Jud- 
mar Borgschot. 
3. Bichota Racing di Mi- 
chaelson Martijn. 
Miho tempu. 
Danny Engel di Braga 
Power ku su Chevrolet Ca- 
maro ku 1.643 sekònde. 
75gr Outlaw. 
1. Res Bula di Cedric 
“Cheche” Mercera ku su 


Ford Mustang”Borla”. 
2. Bichota Racing di 
Michaelson Martijn ku su 
Ford F-150. 
3. Res Bula Team di Ce- 
dric ”Cheche” Mercera ku 
su Chevrolet Corvette “Yel- 
low Fever”. Miho tempu. 
Danny Engel di “Braga 
Power” ku su Dodge Char- 
ger “EMS” ku e tempu di 
1.627 sekònde. 


ARUBA 
DEPORTE 


tabata e final 50+. 
Pa 2'or di traimèrdia e 
último final di e torneo ku 
tabata e final 40+. 
Den nos edishonnan ku 
ta sigui e siman aki nos lo 
amplia riba e resultado final 
di e torneo. 
Pabien na e ekiponan ku 
a kai den premiashon na fi- 
nal di e torneo aki. 


THE 
BOTTOM 
– 
Brantwer di Saba a risibí 
e trùk di mas nobo di paga 
kandela den su flota dia 26 
di aprel. E trùk ta drenta 
servisio inmediatamente. 
E trùk, fabriká pa Wiss, 
ta signifikante pa aktualisá 


Trùk di paga kandela nobo 


e otro trùknan aktualmente 
den e flota. 
Gezaghebber Johnathan 
Johnson a papia na okashon 
di entrega di e trùk nobo: 
“Ta bunita pa e bomberonan 
ta prepará i bon ekipá. Es- 
aki ta un atkisishon bunita 


i mi felisitá boso tur i hasi 
bon uso di e trùk.” 
Brantwer ya ta dunando 
treinen na e bomberonan 
kon pa usa di ekipo i ko- 
munidat lo mira e trùk nobo 
riba kaya e simannan ku ta 
bini. “Mi ta kontentu pa tin 


un trùk nobo i ta spera ku 
lo usa esaki solamente pa 
treinen,” hefe di Brantwer 
Every, a bisa. 
E proyekto pa un trùk di 
paga kandela a dura mas òf 
ménos un aña pa kompletá, 
ku dos trùk, unu pa St. Eu- 


statius i unu pa Saba. 
Every a komentá ku el 
a risibí feedback positivo i 
entusiasmá tokante e trùk 
nobo i nos mester ta orgu- 
yoso. Un danki spesial pa 
tur ku a yuda ku e proyekto. 


ARUBA 

CHALLENGE 


BO TA BAI P’E? 


Patrosiná pa 


7 di Mei, 2023 


Registrashon ta sera 


Registrá ku chèns pa gana e título di KOOYMAN’S BEST HANDYMAN i 
risibí premionan fabuloso. Bishitá kooymanbv.com pa mas informashon. 


Promé premio 
$3,000 
na ‘kadobon’ i tur hermènt 
pa e evento final. 


KRALENDIJK--Spe- 
cial Olympics Bonaire dja- 
sabra 22 di aprel, a presentá 
nan bestür nobo. Despues 
ku e otro bestür a traha 10 
aña, awor a pasa e tarea pa 
un grupo nobo. Durante e 
anochi nan a duna rekono- 
sementu na algun persona, 
kende a kontribuí pa hopi 
aña ku nan sosten na Spe- 
cial Olympics Bonaire. Nan 
a duna apresio di loke e 
hendenan a kontribuí kuné 


Bestür nobo di Spesial Olympics Boneiru 


durante añanan. 
Nòmbernan di e bestür 
nobo ta: Rolanda Helburg- 
Makaai komo presidente, 
vise presidente Jaira Brito, 
Thirza Obersi. 
Carla 
Ramkhelawan 
sekriatario, 
Helma 
Van 
Gein segundo sektretario, 
Leycheron Janga PR, Jes- 
sica Martis-Seraus, Me- 
rida Meyer-Statia, Wenska 
Mathilda-Angelica, Kevin 
Thode i Suraya Hendricks. 

Djasabra atardi tabatin basta aglomerashon di boto na kosta di bahia di Kralendijk. 
No tabata un aktividat anunsiá adelantá. Tabata un aglomerashon estilo di Regata. 
Riba kosta por a mira personal di Wardakosta tirando bista riba e situashon. No 
tabatin inkonveniensia. 
Aglomerashon di boto na kosta 


